Diari Oficial de la Generalitat Valenciana


Sumari del DOGV 9552, del 13-03-2023 (2023/2474)

RESOLUCIÓ de 3 de març de 2023, de la Vicepresidència i Conselleria d'Igualtat i Polítiques Inclusives, de concessió de subvenció a les entitats locals incloses en la línia nominativa de S6030000, «Xarxa Jove», dels pressupostos de la Generalitat per a l'exercici 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9552

Data del DOGV
:   13-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2474


Data del document
:   03-03-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 3 de març de 2023, de la Vicepresidència i Conselleria d'Igualtat i Polítiques Inclusives, de concessió de subvenció a les entitats locals incloses en la línia nominativa de S6030000, «Xarxa Jove», dels pressupostos de la Generalitat per a l'exercici 2023. [2023/2474]  
I. L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, atribueix a la Generalitat competència exclusiva en matèria de joventut (art. 49.1.25) i d'institucions públiques de protecció i ajuda a les persones joves (art. 49.1.27) i, en el marc de l'Estatut, l'article 6 de la Llei 15/2017, de 10 de novembre, de la Generalitat, de polítiques integrals de joventut, preveu que l'Institut Valencià de la Joventut (d'ara en avant, IVAJ) és l'organisme encarregat de coordinar la política de joventut en l'àmbit territorial de la Comunitat Valenciana. D'altra banda, l'article 35 de la mateixa Llei 15/2017, de 10 de novembre, de la Generalitat, també atribueix als ajuntaments una sèrie de competències en matèria de joventut.  
  
La política juvenil que desenvolupa l'IVAJ pretén promoure la participació de la joventut d'una manera lliure i eficaç, propiciant el marc adequat per al seu desenvolupament social, polític, econòmic i cultural, tal com estableix l'article 48 de la Constitució Espanyola.  
II. L'IVAJ, regulat per la Llei 15/2017, de 10 de novembre, de la Generalitat, té entre les seues funcions la d'impulsar la prestació de serveis a la joventut, des del sector públic, i fomentar les relacions i la cooperació amb els ajuntaments, i també entre els municipis.  
La Xarxa Jove és el sistema públic valencià de serveis a la joventut i té caràcter de servei públic essencial, perquè es deriven prestacions indispensables per a satisfer les necessitats bàsiques personals i millorar les condicions de la qualitat de vida de la joventut.  
De conformitat amb la Llei 15/2017, de 10 de novembre, de la Generalitat, les polítiques de joventut es dissenyaran integralment perquè s'ocupen de tots els àmbits vitals i socials de la joventut, i també transversalment, és a dir, des de tots els departaments de les administracions públiques. També estaran arrelades en el territori i es basaran en el principi de proximitat, per a garantir un major i millor servei directe a les persones joves. A més, tindran en compte les diferents realitats territorials i prestaran una atenció especial a les especificitats de l'àmbit rural. D'acord amb el que disposa l'article 39 d'aquesta llei, la Xarxa Jove la componen la Generalitat, tots els ajuntaments de la Comunitat Valenciana i les administracions locals que tinguen entre els seus objectius la intervenció en joventut.  
En 2018 es va incloure en els pressupostos de la Generalitat la línia nominativa de subvenció S6030000, «Suport a la Xarxa Jove», de la qual eren beneficiàries diferents mancomunitats de la Comunitat Valenciana. En 2019 es va crear la línia nominativa S5277000, «Pla de finançament concertat amb entitats locals», que incloïa els municipis de més de 20.000 habitants i que en 2020 es va incrementar perquè resultaren també beneficiaris els municipis de més 5.000 habitants. Les subvencions incloses en aquestes línies nominatives s'han formalitzat per una resolució des de 2019. En 2021 es va crear la línia de subvenció S6041000, «Pla de finançament concertat amb les entitats locals de més de 100.000 habitants», per a donar resposta a les característiques específiques d'aquests municipis.  
Finalment, en els pressupostos de 2022 es van agrupar en una única línia de subvenció les tres línies indicades, ja que totes tenien el mateix fonament jurídic: l'article 35.2 de la Llei 15/2017, de 10 de novembre, de la Generalitat, que estableix que «per a complir els seus fins en matèria de joventut, les entitats locals rebran el suport tècnic i econòmic de l'Administració de la Generalitat, mitjançant una línia de transferència, que podrà tindre caràcter plurianual, cap a les entitats locals amb les condicions que es fixen reglamentàriament».  
L'IVAJ, en la línia nominativa S6030000 «Xarxa Jove», dels pressupostos de la Generalitat per a l'exercici 2023, té consignats els crèdits necessaris per a donar cobertura pressupostària al finançament de les esmentades actuacions, de conformitat amb el que preveu l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Aquestes ajudes no necessiten ser notificades a la Comissió Europea, ja que no reuneixen els requisits de l'apartat 1 de l'article 107 del Tractat de funcionament de la Unió Europea, atés que les destinatàries directes són entitats locals que exerceixen poders públics i tenen caràcter d'administració pública.  
En virtut del que s'ha exposat, i de conformitat amb el que preveu l'article 160.4.d de la Llei 1/2015, de 6 de febrer, de la Generalitat, en relació amb l'article 9 de la Llei 15/2017, de 10 de novembre, de la Generalitat, resolc:  
  
Primer. Objecte  
L'objecte d'aquesta resolució és concedir les subvencions nominatives, corresponents a l'exercici 2023, per a desenvolupar actuacions, en matèria de Joventut, atribuïdes a les administracions públiques per la Llei de polítiques integrals de joventut.  
  
Segon. Finançament i crèdit pressupostari  
El finançament de les esmentades actuacions s'imputarà a la línia nominativa de subvenció S6030000, «Xarxa Jove», inclosa en la Llei 9/2022, de 30 de desembre, de pressupostos de la Generalitat per a l'exercici 2023, en el capítol 4 del pressupost de l'IVAJ.  
Programa: 331.11.  
Secció 16: Vicepresidència i Conselleria d'Igualtat i Polítiques Inclusives.  
Entitat: 00262 Institut Valencià de la Joventut.  
Línia de subvenció: S6030000.  
Import màxim: 86.487.759,00 € (onze milions dos-cents trenta-nou mil cinc-cents euros). L'import corresponent a cada entitat beneficiària s'indica en l'annex I.  
  
Tercer. Procediment  
1. Les entitats beneficiàries hauran de sol·licitar la subvenció en el document Sol·licitud general de subvencions, que es troba disponible en el procediment https://www.gva.es/va/inicio/procedimientos'id\_proc=19319, en el termini d'un mes des de la publicació de la present resolució en el Diari Oficial de la Generalitat Valenciana. Aquest document, degudament emplenat i signat, haurà de tramitar-se amb certificat, utilitzant els mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana.  
  
2. Si s'ha realitzat el nomenament d'una persona com a funcionària interina o se n'ha contractat alguna amb anterioritat a la publicació d'aquesta resolució, haurà de presentar-se, juntament amb la sol·licitud, l'annex II (signat per la persona titular de la secretaria i/o de la intervenció), i el nomenament o el contracte de treball subscrit.  
3. Si el nomenament o la contractació es realitza amb posterioritat a la publicació d'aquesta resolució, haurà de comunicar-se a l'IVAJ (annex II, signat per la persona titular de la secretaria i/o la intervenció), en el termini de 10 dies des de la seua formalització, adjuntant el nomenament o el contracte de treball subscrit.  
4. Després de la recepció de la sol·licitud i de l'annex II, i d'acord amb el que s'estableix en l'apartat nové d'aquesta resolució, l'IVAJ realitzarà el pagament anticipat del 75 per cent de l'import total de la subvenció, llevat que l'entitat local beneficiària sol·licite, expressament, un import menor.  
  
Quart. Obligacions de l'entitat beneficiària  
A més de les obligacions que estableix l'article 14 de la Llei 38/2003, de 17 de novembre, general de subvencions, les entitats beneficiàries d'aquesta subvenció quedaran obligades a:  
1. Contractar o nomenar professionals de joventut, o bé mantindre les persones contractades o nomenades prèviament, en el marc de les línies de subvenció d'exercicis anteriors amb la mateixa finalitat.  
Els perfils, la qualificació i els requisits del personal contractat o nomenat en 2023 s'especifiquen en l'apartat sisé d'aquesta resolució.  
  
La incorporació del personal tècnic finançat per aquesta subvenció no podrà implicar, en cap cas, la reducció de la plantilla que, de manera efectiva, treballa en el departament de joventut, ni del que s'inclou en la relació de llocs de treball de l'entitat. Tampoc podrà suposar una reducció en el pressupost que, amb caràcter previ a la subvenció, l'entitat local tenia consignat per a joventut.  
2. Cobrir les baixes temporals per malaltia, maternitat o paternitat del personal contractat o nomenat, mitjançant la contractació de nou personal, d'acord amb l'ordre de puntuació obtinguda en el procediment selectiu, i assumir directament el cost que aquestes baixes poguera ocasionar. No seran subvencionables els períodes temporals en què aquest personal no estiga efectivament contractat o nomenat, ni aquells en què no hi haja continuïtat en la prestació del servei per no haver-se cobert les baixes que es produïsquen. Les baixes i les contractacions de nou personal hauran de ser comunicades a l'IVAJ en un termini de 10 dies, a través de l'enllaç https://www.gva.es/va/inicio/procedimientos'id\_proc=19623&version=amp.  
3. Realitzar les actuacions que s'indiquen en l'apartat cinqué d'aquesta resolució.  
4. Declarar que no està incursa en cap causa de prohibició per a obtindre la condició de beneficiària, d'acord amb el que estableix l'article 13 de la Llei 38/2003, de 17 de novembre, i que ha complit les obligacions de reintegrament de subvencions que, si és el cas, se li hagueren exigit.  
5. Presentar, en els terminis establits en l'apartat onzé d'aquesta resolució, la documentació justificativa que s'indica (annexos II i III).  
  
6. Participar en les reunions i activitats de formació i comunicació convocades per l'IVAJ.  
7. Acordar amb l'IVAJ les accions de comunicació (mitjans, xarxes socials, material imprés, etc.) i fer constar, en totes les publicacions o accions de difusió, que són finançades per l'IVAJ. Quan l'entitat beneficiària exhibisca el seu logotip, haurà d'incloure, al costat, el de l'IVAJ i el de la Xarxa Jove (https://ivaj.gva.es/va/nou-logotip-de-l-ivaj) amb la mateixa grandària i les mateixes condicions de visibilitat.  
8. Disposar dels locals o espais i dels mitjans tècnics adequats per al desenvolupament del treball de les persones nomenades o contractades.  
  
9. Designar una persona de l'entitat local, que no podrà ser cap de les nomenades o contractades amb els fons d'aquesta subvenció, perquè actue com a interlocutora amb l'IVAJ en les qüestions relacionades amb el compliment de les obligacions que s'estableixen en els punts anteriors. A més, aquesta persona donarà la informació, orientació i suport necessaris a les persones contractades o nomenades per al desenvolupament de les funcions encomanades.  
  
Cinqué. Actuacions que es realitzaran  
Les entitats beneficiàries de la present subvenció hauran de realitzar les actuacions següents:  
1. Pla jove territorial.  
1.1. Les entitats locals que no el tinguen aprovat tindran com a actuació prioritària la realització d'un pla jove, que inclourà:  
a) Anàlisi de la realitat, amb els elements següents:  
- Recopilació de les dades necessàries per a l'elaboració del Mapa de recursos i serveis per a joves (entitats, espais, programes, ajudes i activitats), i la seua inclusió en l'aplicació informàtica que facilitarà l'IVAJ.  
- Recopilació de dades estadístiques referides a les persones joves del territori.  
- Enquesta a les persones joves sobre les seues necessitats, demandes i interessos.  
- Entrevistes a professionals de joventut i/o a persones significatives en l'àmbit territorial.  
b) Organització d'un fòrum jove, on es presentaran també els resultats de l'anàlisi de la realitat o de la revisió i l'actualització de les dades.  
  
Els resultats es presentaran a les diferents entitats professionals i grups de joves del municipi.  
L'IVAJ facilitarà els models de formularis que s'han d'utilitzar per a les enquestes o entrevistes, a més de l'aplicació informàtica per a l'elaboració dels mapes a què es fa referència en l'apartat a.  
c) Redacció i aprovació del pla jove: es tindran en compte les dades obtingudes i les opinions aportades durant el procés d'anàlisi de la realitat, en el fòrum jove i en qualsevol altre procés participatiu que es duga a terme.  
L'aprovació del pla jove haurà de comunicar-se a l'IVAJ i se li'n facilitarà un exemplar.  
1.2. Les entitats locals que ja tinguen aprovat un pla jove hauran de concretar-ho en un programa d'actuació de caràcter anual. A més, realitzaran el seguiment del seu compliment, actualitzaran les dades sobre la realitat juvenil i realitzaran estudis periòdics sobre les àrees d'intervenció incloses en el pla jove.  
2. Fòrum jove: cada entitat beneficiària organitzarà, almenys, un fòrum jove, com a eina de participació mitjançant la qual les administracions públiques i les persones joves dialoguen i treballen, conjuntament, per a construir les polítiques públiques territorials i sectorials.  
  
3. Programes de joventut: una vegada aprovat el pla jove, i d'acord amb aquest, es duran a terme, en l'àmbit de les entitats locals, les següents actuacions:  
3.1. Foment de la participació de les persones joves, mitjançant la realització de les funcions següents:  
a) Facilitar el contacte i la col·laboració entre associacions i/o grups de joves de l'entitat local.  
b) Realitzar un programa de foment de la participació en instituts d'Educació Secundària (IES), centres juvenils, associacions i grups de joves  
c) Col·laborar amb les entitats de voluntariat de l'àmbit territorial de l'entitat local per a la promoció del voluntariat entre les persones joves.  
  
d) Impulsar i promoure la realització de trobades entre les persones joves i les diferents administracions, amb la finalitat de trobar un espai de diàleg i de treball conjunt.  
e) Donar suport al consell local o territorial de joventut, o a les associacions o grups de joves, per a la seua creació i manteniment.  
f) Facilitar l'accés de les associacions juvenils i els grups de joves a les infraestructures i espais públics dependents de l'entitat local.  
  
3.2. Oci educatiu, amb la realització de les funcions següents:  
a) Mantindre contacte i coordinar-se amb les entitats i el personal tècnic que intervinga en aquesta matèria, creant una aliança local en l'àmbit territorial de l'entitat local, donar suport a les seues actuacions i impulsar la participació de les persones joves en aquestes entitats.  
b) Possibilitar la coordinació entre les entitats d'oci educatiu i els centres d'educació formal, per a millorar la intervenció educativa sobre la població jove de l'àmbit territorial.  
c) Desenvolupar programes amb grups de joves amb els quals es treballe de manera continuada.  
d) Donar suport a les persones joves en l'organització i implementació d'activitats d'oci educatiu.  
e) Garantir l'equitat i la igualtat d'oportunitats i evitar la segregació en la programació d'activitats.  
3.3. Informació juvenil, mitjançant la realització de les funcions següents:  
a) Fomentar la participació de les persones joves en la selecció, elaboració, tractament i difusió de la informació, especialment mitjançant la realització de programes de corresponsals.  
b) Detectar les necessitats informatives de les persones joves.  
c) Col·laborar amb el personal tècnic dels serveis d'informació juvenil d'altres entitats locals per a la difusió d'informació sobre activitats, recursos, serveis i campanyes pròpies, o de la Generalitat, dirigides a joves.  
d) Realitzar campanyes de sensibilització, motivació i conscienciació utilitzant els recursos del programa M'Importa de l'IVAJ i els que puguen oferir altres administracions i entitats, especialment les d'àmbit local.  
e) Realitzar el seguiment, avaluació i informe de les activitats, campanyes, actuacions i programes que es realitzen, utilitzant els models que facilite l'IVAJ.  
3.4. Emancipació, mitjançant la realització de les següents funcions:  
  
a) Promocionar el Carnet Jove entre la població juvenil i fomentar l'adhesió al Carnet Jove de les entitats i empreses de l'àmbit territorial de l'entitat local.  
b) Incentivar la posada en marxa o millora de programes o serveis que fomenten l'emancipació de les persones joves.  
3.5. Bones pràctiques: detecció, foment i difusió de bones pràctiques de joventut en l'àmbit local.  
  
Sisé. Personal  
1. Amb càrrec a aquestes subvencions, les entitats locals podran contractar o nomenar persones amb els següents perfils professionals, d'acord amb l'annex I.  
a) Tècnic/a de joventut (grup A, subgrup A1 o A2)  
b) Tècnic/a de joventut (grup B)  
c) Psicòleg/òloga (grup A subgrup A1)  
2. Els ajuntaments de més de 100.000 habitants podran contractar també personal amb altres perfils professionals, adscrits al departament de joventut, per a dur a terme les actuacions contemplades en el seu pla jove, sempre que ja compten en el seu equip de joventut amb personal amb el perfil que s'indica en el punt 1.a.  
3. Per a la contractació o nomenament com a funcionari interí de nou personal del grup B o amb perfil de psicòleg o psicòloga, serà necessari que estiga prèviament contractada o nomenada, per l'entitat local, amb càrrec a aquesta subvenció, una persona amb el perfil professional que s'indica en el punt 1.a.  
4. Els requisits que hauran de complir les persones contractades o nomenades, d'acord amb els seus perfils professionals, són els següents:  
  
a) Tècnic o tècnica de joventut (grup A, subgrup A1 o A2): haurà d'estar en possessió de titulació universitària en Educació Social, Treball Social, Psicologia, Pedagogia, Sociologia, Ciències Polítiques o Magisteri.  
També serà vàlida qualsevol altra titulació universitària superior, sempre que la persona compte amb un mínim d'experiència i formació en l'àmbit de les polítiques integrals de joventut i desenvolupament comunitari, d'entre les següents:  
- Màster o postgraus que aborden totalment o sectorialment polítiques de joventut i les seues metodologies.  
- Tècnic o tècnica superiors d'Animació Sociocultural.  
- Tècnic o tècnica superiors d'Animació Sociocultural i Turística.  
- director o directora d'Activitats Temps Lliure (DAT) o equivalent.  
b) Tècnic o tècnica de joventut (grup B): haurà d'estar en possessió del títol de cicle formatiu de grau superior de Formació Professional, en concret, tècnic o tècnica superiors en Animació Sociocultural Turística, tècnic o tècnica superiors en Integració Social, tècnic o tècnica superiors en Animació Sociocultural o qualsevol altra titulació de la mateixa família professional.  
També es podran contractar o nomenar persones que estiguen en possessió d'un altre títol de Formació Professional de grau superior o qualsevol altra titulació universitària de les indicades en l'apartat a, sempre que, a més, acrediten haver realitzat alguna de les formacions indicades en l'apartat seté, punt 2.2.  
c) Psicòleg o psicòloga: haurà d'estar en possessió de la titulació universitària en Psicologia.  
  
Seté. Selecció del personal  
1. La contractació o nomenament de nou personal haurà de realitzar-se mitjançant un procediment selectiu en el qual es garantisquen els principis d'igualtat, mèrit, capacitat i publicitat, d'acord amb el que estableix el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
2. Per a acreditar l'experiència i la formació específica en l'àmbit de joventut indicada en l'apartat sisé, s'utilitzaran els criteris següents:  
  
2.1. Experiència professional. Es valorarà fins a un màxim de 15 punts, de la forma següent:  
2.1. a) Treball en les administracions públiques, que s'acreditarà mitjançant un certificat expedit pel corresponent registre de personal:  
  
- En llocs de treball que pertanguen al mateix o superior grup de titulació, amb les funcions del perfil professional al qual s'opta en programes, activitats i serveis dirigits a població d'entre 12 i 30 anys: 0,5 punts per mes complet.  
- En llocs de treball que pertanguen al mateix o superior grup de titulació, sense un altre requisit addicional: 0,3 punts per mes complet.  
- En llocs de treball que pertanguen a menor grup de titulació al del lloc al qual s'opta, en el sector sociocultural o de treball amb joves: 0,2 punts per mes complet.  
2.1.b) Treball per compte d'altre o com a professional autònom o autònoma, que s'acreditarà mitjançant contracte laboral o certificat de l'empresa (de manera excepcional, mitjançant nòmines on conste la categoria professional) i informe de vida laboral, sempre que el treball realitzat tinga relació amb el sector sociocultural o de treball amb joves o les funcions que corresponguen al lloc de treball que ha de cobrir-se: 0,2 punts per mes complet.  
2.2. Formació en polítiques integrals de joventut. Es valoraran amb un punt per cada 100 hores de formació, que s'acreditaran amb l'aportació del títol o certificat oficial corresponent, les formacions següents:  
  
- Màster o postgraus que aborden totalment o sectorialment polítiques de joventut i les seues metodologies.  
- Tècnic/a superiors d'Animació Sociocultural.  
- Tècnic/a superiors d'Animació Sociocultural i Turística.  
- Monitor/a Activitats Temps Lliure (MAT) o equivalent.  
- director/a Activitats Temps Lliure (DAT) o equivalent.  
- Certificat de Professionalitat d'Informació Juvenil o qualsevol altre certificat de professionalitat relacionat amb joventut o desenvolupament comunitari. No es valorarà com a mèrit la formació i/o experiència que s'haja aportat per a justificar el compliment dels requisits d'accés.  
- Cursos del sistema de formació d'ERYICA.  
- Mòduls professionals d'informació juvenil, intervenció socioeducativa amb joves i activitats d'oci i temps lliure.  
- Acreditacions parcials dels certificats de professionalitat d'informació juvenil o qualsevol altre certificat de professionalitat de la família de serveis a la comunitat.  
2.3. Experiència en activitats de voluntariat. Es valoraran les realitzades de forma continuada en associacions juvenils, que s'acreditaran amb el certificat signat per la persona responsable de l'entitat de voluntariat: 0,1 punts per mes complet.  
2.4. La valoració dels mèrits no podrà superar els 15 punts en l'experiència professional, els 15 punts en la formació i els 5 punts en l'experiència en activitats de voluntariat.  
  
Huité. Funcions que ha de desenvolupar el personal  
1. Les persones contractades o nomenades s'integraran en el departament de joventut de l'entitat local per a dur a terme les actuacions indicades en l'apartat cinqué.  
2. Les funcions que es desenvoluparan seran, prioritàriament, les següents:  
a) Tècnic o tècnica de joventut (grup A, subgrup A1 o A2): planificació, coordinació, organització i avaluació de polítiques integrals de joventut.  
b) Tècnic o tècnica de joventut (grup B): intervenció directa amb joves, mitjançant el disseny, implementació i avaluació d'activitats dirigides a la població juvenil i la dinamització de grups de joves.  
En el cas que l'entitat beneficiària siga una mancomunitat, la persona o persones amb aquest perfil professional donaran prioritat a l'actuació en els municipis de menys de 5.000 habitants.  
c) Psicòleg o psicòloga: detecció de necessitats i disseny, implementació i avaluació de programes i actuacions dirigides a la millora del benestar emocional de la població jove.  
3. Les persones contractades o nomenades, per a l'exercici de les funcions anteriorment descrites, es coordinaran amb:  
a) El personal del departament de joventut i de les d'altres àrees de l'entitat local. A més, els informaran i assessoraran sobre les activitats, recursos, serveis, programes i convocatòries de la Generalitat que puguen interessar a les persones joves.  
b) L'IVAJ, participant en sessions de formació i en les reunions de coordinació que s'establisquen.  
c) El personal de joventut d'altres entitats locals beneficiàries de la mateixa línia de subvenció.  
d) Els diferents serveis de la Generalitat en el seu àmbit territorial, per a tots els programes, activitats i campanyes dirigides a joves i adolescents, o que els afecten.  
4. A més, les persones contractades per les mancomunitats hauran de coordinar-se amb:  
a) El personal dels municipis de més de 5.000 habitants beneficiaris aquesta línia de subvenció que formen part de la mancomunitat o que es troben en l'àrea geogràfica.  
b) El personal de joventut, o que treballe amb joves, dels restants municipis que formen part de la mancomunitat o que es troben en l'àrea geogràfica.  
  
Nové. Forma de pagament  
1. D'acord amb el que estableix l'article 44.1.i de la Llei 9/2022, de 30 de desembre, podrà entregar-se anticipadament fins a un 75 per cent de l'import total de la subvenció, una vegada concedida, i amb caràcter previ a la justificació. Per això, l'IVAJ realitzarà el pagament d'aquest import a les entitats locals beneficiàries després de la presentació de la sol·licitud de subvenció, llevat que sol·liciten, expressament, un import menor.  
2. La liquidació final de la subvenció es produirà una vegada l'entitat beneficiària aporte la documentació indicada en l'apartat onzé.  
  
3. Els pagaments es faran efectius mitjançant transferència bancària. Amb caràcter previ a cada pagament, l'entitat beneficiària haurà de certificar (annex II o IV) que compleix les condicions que estableix l'article 171.1, de la Llei 1/2015, de 6 de febrer, de la Generalitat, i qualsevol altra que establisca la normativa aplicable.  
4. D'acord amb el que disposa l'article 199, apartats 4 i 5, de la Llei 8/2010, de 23 de juny, de règim local de la Comunitat Valenciana, amb caràcter previ al pagament de la subvenció, les entitats beneficiàries hauran de trobar-se al corrent en l'obligació de rendiment dels seus comptes anuals davant de la Sindicatura de Comptes, la qual cosa serà acreditada mitjançant un certificat emés a aquest efecte per l'esmentada entitat, segons el que es disposa en l'Acord de 21 de maig de 2015, del Consell de la Sindicatura de Comptes.  
  
Desé. Despeses elegibles  
Podran imputar-se a aquesta subvenció les despeses efectuades entre l'1 de gener i el 31 de desembre de 2023, pels següents conceptes i imports màxims:  
a) Fins a 33.000 euros pels costos salarials derivats del nomenament o la contractació d'una persona de grup A, amb el perfil i requisits establits en apartat sisé 4.a.  
b) Fins a 28.000 euros pels costos salarials derivats del nomenament o la contractació de cada persona del grup B, amb els requisits establits en l'apartat sisé 4.b.  
c) En les mancomunitats en què així ho preveu l'annex I, fins a 33.000 euros pels costos salarials derivats del nomenament o la contractació d'una persona de grup A, psicòleg o psicòloga, amb els perfils i requisits establits en l'apartat sisé 4.c.  
d) En les mancomunitats en què així ho preveu l'annex I, fins a 3.000 euros com a despeses de desplaçament o altres despeses de naturalesa corrent necessàries per a la realització de les activitats indicades en el punt cinqué d'aquesta resolució, per cadascuna de les persones contractades o nomenades i proporcionalment al temps de contractació.  
e) Els ajuntaments de més de 100.000 habitants podran justificar també despeses relatives a altres figures professionals, sempre que complisquen el requisit que estableix l'apartat sisé 1.a.  
  
Onzé. Justificació  
1. Abans del 15 de novembre de 2023, les entitats beneficiàries presentaran a l'IVAJ la documentació justificativa de les despeses efectuades entre l'1 de gener i el 31 d'octubre, que s'indiquen a continuació:  
a) Certificat del secretari o secretària, interventor o interventora de l'entitat, en el qual s'expressarà la data inicial del període de meritació, la relació de les despeses que es justifiquen des d'aquesta data i, si és el cas, l'import no gastat de la bestreta rebuda per l'entitat. En la relació de despeses es desglossarà la quantia que corresponga a percepcions salarials i la corresponent a cotitzacions obligatòries a la Seguretat Social (annex III). Les mancomunitats presentaran també la relació de despeses de capítol 2 corresponents al període indicat.  
b) Nòmines o factures i els justificants de pagament d'aquestes, excepte per a les subvencions concedides per import inferior a 60.000 euros, en les quals serà suficient la presentació del certificat indicat en l'apartat a.  
c) Informe memòria de les actuacions realitzades fins al 31 d'octubre (annex IV).  
En el cas de quantitats pendents d'abonament per causa no imputable a l'entitat, que es troben en la fase comptable AD o posterior, s'admetrà el certificat, signat pel secretari o secretària, o interventor o interventora, en el qual es faça constar aquest fet i el compromís de presentar la documentació acreditativa abans del 31 de gener de 2024.  
  
2. Abans del 31 de gener de 2024, les entitats beneficiàries presentaran a l'IVAJ la documentació justificativa (annexos III i IV) de les despeses realitzades entre l'1 de novembre i el 31 de desembre de 2023. En cas que la justificació siga inferior a la quantitat anticipada, s'adjuntarà una carta de pagament del reintegrament, així com dels interessos derivats.  
3. La liquidació final de la subvenció es realitzarà una vegada l'entitat beneficiària aporte la documentació indicada en l'apartat anterior.  
  
  
Dotzé. Seguiment i control  
1. L'IVAJ realitzarà el seguiment i control de les subvencions concedides i la comprovació material de l'efectiva realització de l'activitat subvencionada, en els termes establits en el pla de control corresponent, d'acord amb el que estableix l'article 169 de la Llei 1/2015.  
  
  
Tretzé. Compatibilitat amb altres ajudes  
Les ajudes concedides són compatibles amb altres subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o d'organismes internacionals, tenint en compte que l'import total de les subvencions rebudes en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada; en aquest cas, serà procedent el reintegrament d'aquesta quantitat.  
  
Catorzé. Reintegrament de subvencions  
En els supòsits que estableix l'apartat 1 de l'article 37 de la Llei 38/2003, i l'article 172.1 de la Llei 1/2015, de 6 de febrer, de la Generalitat, serà procedent el reintegrament de les quantitats percebudes i l'exigència de l'interés de demora corresponent, des del moment del pagament de la subvenció fins a la data en què s'acorde la procedència del reintegrament, o la data en què el deutor ingresse el reintegrament, si és anterior. L'interés de demora serà el 4,0625 per cent fins al 31 de desembre de 2023, d'acord amb la disposició addicional 42.3 de la Llei 31/2022, de 23 de desembre, de pressupostos generals de l'Estat per a l'any 2023.  
El reintegrament es reclamarà pel procediment que preveu l'article 172.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
La present resolució posa fi a la via administrativa i contra aquesta pot interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de ser publicada, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que l'entitat local interessada, prèviament, i amb caràcter potestatiu, conforme al que disposa l'article 44 de l'esmentada llei, puga requerir la Vicepresidència i Conselleria d'Igualtat i Polítiques Inclusives perquè anul·le o rectifique aquesta resolució, en el termini de dos mesos des de l'endemà de la publicació.  
  
  
València, 3 de març de 2023.- La vicepresidenta del Consell i consellera d'Igualtat i Polítiques Inclusives: Aitana Mas Mas.  
  
  
Annex I  
  
NIF Entitat local beneficiària Import Grup A Grup B Psi.  
N0299255J Ajuntament Aielo de Malferit 16.500,00 € 0,5   
M2797745Z Ajuntament Alaquàs 61.000,00 € 1 1   
N7855166R Ajuntament Albaida 61.000,00 € 1 1   
K0769271Q Ajuntament Albal 47.000,00 € 1 0,5   
A2146954T Ajuntament Albalat dels Sorells 16.500,00 € 0,5   
B2997160Z Ajuntament Alberic 33.000,00 € 1 0   
T0602437G Ajuntament Alboraia 75.000,00 € 1 1,5   
A7673687K Ajuntament Albuixech 16.500,00 € 0,5   
Y8908744K Ajuntament Alcalà de Xivert 61.000,00 € 1 1   
X2850348C Ajuntament Alcàsser 61.000,00 € 1 1   
L3024184Y Ajuntament Alcoi 103.000,00 € 1 2,5   
T4154110Q Ajuntament Alcora, l' 61.000,00 € 1 1   
W0854580N Ajuntament Alcúdia de Crespins, l' 47.000,00 € 1 0,5   
S2886404E Ajuntament Aldaia 75.000,00 € 1 1,5   
A5477318S Ajuntament Alfafar 75.000,00 € 1 1,5   
R4490720N Ajuntament Alfàs del Pi, l'  
 61.000,00 € 1 1   
H2243473N Ajuntament Algemesí 33.000,00 € 1   
G6558850H Ajuntament Alginet 61.000,00 € 1 1   
M9263405R Ajuntament Alacant 122.000,00 € \*Resolc Sisé.2   
Y4099072X Ajuntament Almàssera 47.000,00 € 1 0,5   
X7532689H Ajuntament Almenara 33.000,00 € 1 0   
U1417365S Ajuntament Almussafes 33.000,00 € 1 0   
O0699793J Ajuntament Alqueries, les  
 16.500,00 € 0,5   
P6939359B Ajuntament Altea 61.000,00 € 1 1   
T8345016X Ajuntament Alzira 75.000,00 € 1 1,5   
G4238151D Ajuntament Aspe 16.500,00 € 0,5   
H0195877O Ajuntament Ayora 61.000,00 € 1 1   
U7152186M Ajuntament Banyeres de Mariola 61.000,00 € 1 1   
E8091364B Ajuntament Bellreguard 16.500,00 € 0,5   
K3465446Q Ajuntament Benaguasil 61.000,00 € 1 1   
L8021835Q Ajuntament Benejúzar 61.000,00 € 1 1   
J2720897N Ajuntament Benicarló 16.500,00 € 0,5   
W9305273D Ajuntament Benidorm 103.000,00 € 1 2,5   
R6646758N Ajuntament Benigànim 61.000,00 € 1 1   
P4032036V Ajuntament Benissa 47.000,00 € 1 0,5   
S6257177L Ajuntament Poble Nou de Benitatxell, el 16.500,00 € 0,5   
T6252859B Ajuntament Bétera 75.000,00 € 1 1,5   
F3759864M Ajuntament Bigastro 61.000,00 € 1 1   
S7349109E Ajuntament Bocairent 16.500,00 € 0,5   
T3302972P Ajuntament Borriol 61.000,00 € 1 1   
R1615348B Ajuntament Buñol 16.500,00 € 0,5   
I9839137C Ajuntament Burjassot 16.500,00 € 0,5   
E2883571E Ajuntament Callosa de Segura 16.500,00 € 0,5   
N1080349U Ajuntament Callosa d'en Sarrià 61.000,00 € 1 1   
F3989585I Ajuntament Calp 61.000,00 € 1 1   
Q0347493C Ajuntament Campello, el 75.000,00 € 1 1,5   
A7072559Z Ajuntament Canals 47.000,00 € 1 0,5   
K3373436H Ajuntament Canet d'en Berenguer 61.000,00 € 1 1   
U3474963M Ajuntament Carcaixent 61.000,00 € 1 1   
W6985457H Ajuntament Castalla 47.000,00 € 1 0,5   
Y2944184C Ajuntament Castelló 61.000,00 € 1 1   
M9306800T Ajuntament Castelló de la Plana 122.000,00 € \* Resolc sisé.2   
P2664039K Ajuntament Catarroja 75.000,00 € 1 1,5   
K9923767L Ajuntament Catral 61.000,00 € 1 1   
T2095244T Ajuntament Cheste 33.000,00 € 1   
L4126996W Ajuntament Chiva 47.000,00 € 1 0,5   
Z9085254O Ajuntament Cocentaina 16.500,00 € 0,5   
M0499964K Ajuntament Cox 33.000,00 € 1   
K5477053P Ajuntament Crevillent 75.000,00 € 1 1,5   
R7171511C Ajuntament Cullera 75.000,00 € 1 1,5   
A0411359M Ajuntament Dénia 75.000,00 € 1 1,5   
W6383978D Ajuntament Dolores 33.000,00 € 1   
Y9213840Z Ajuntament Elx 122.000,00 € \* Resolc sisé.2   
Y4351084Y Ajuntament Elda 61.000,00 € 1 1   
D4798948I Ajuntament Eliana, l' 61.000,00 € 1 1   
T6025096W Ajuntament Enguera 16.500,00 € 0,5   
L4218146N Ajuntament Finestrat 61.000,00 € 1 1   
E8329349C Ajuntament Foios 61.000,00 € 1 1   
R3165629F Ajuntament Formentera del Segura 16.500,00 € 0,5   
J7706359H Ajuntament Gandia 103.000,00 € 1 2,5   
H1715368J Ajuntament Gata de Gorgos  
 61.000,00 € 1 1   
D1014900L Ajuntament Godella 33.000,00 € 1   
W0738207B Ajuntament Guadassuar 61.000,00 € 1 1   
Y2162369E Ajuntament Guardamar del Segura 61.000,00 € 1 1   
T3917148P Ajuntament Ibi 16.500,00 € 0,5   
T5130047E Ajuntament Xàbia 61.000,00 € 1 1   
G6967154B Ajuntament Xixona 47.000,00 € 1 0,5   
N4379764X Ajuntament Llíria 75.000,00 € 1 1,5   
P4904809V Ajuntament Manises 33.000,00 € 1   
T8353015U Ajuntament Massamagrell  
 61.000,00 € 1 1   
D2104430Y Ajuntament Massanassa 61.000,00 € 1 1   
T8768352N Ajuntament Meliana 61.000,00 € 1 1   
U1305811O Ajuntament Mislata 47.000,00 € 1 0,5   
V5582282X Ajuntament Moixent 16.500,00 € 0,5   
D6672996J Ajuntament Moncofa 47.000,00 € 1 0,5   
L3287979W Ajuntament Monforte del Cid 16.500,00 € 0,5   
C2740210K Ajuntament Monòver 16.500,00 € 0,5   
Z9246680T Ajuntament Montesinos, Los 33.000,00 € 1   
S7162234J Ajuntament Montserrat 33.000,00 € 1   
K2731581G Ajuntament Muro de Alcoy  
 33.000,00 € 1   
F1186617L Ajuntament Museros 61.000,00 € 1 1   
R5934271W Ajuntament Mutxamel 33.000,00 € 1   
K9735403O Ajuntament Nàquera 61.000,00 € 1 1   
Q9301067Q Ajuntament Novelda 16.500,00 € 0,5   
R5491119W Ajuntament Nucia, la 61.000,00 € 1 1   
R3711544Y Ajuntament Nules 61.000,00 € 1 1   
W0762354B Ajuntament Oliva 16.500,00 € 0,5   
Q1241897I Ajuntament Olleria, l' 61.000,00 € 1 1   
F8087901P Ajuntament Onda 75.000,00 € 1 1,5   
S8564843G Ajuntament Ondara 61.000,00 € 1 1   
G9737739W Ajuntament Onil 61.000,00 € 1 1   
P2998785G Ajuntament Ontinyent 75.000,00 € 1 1,5   
Y4503921W Ajuntament Orihuela 33.000,00 € 1   
J6362773W Ajuntament Orpesa  
 16.500,00 € 0,5   
F3142948S Ajuntament Paiporta 33.000,00 € 1   
P0857942H Ajuntament Paterna 33.000,00 € 1   
Q6943659T Ajuntament Pedreguer 61.000,00 € 1 1   
J2294815Q Ajuntament Pego 61.000,00 € 1 1   
O9392735O Ajuntament Peníscola 33.000,00 € 1   
H1937040M Ajuntament Petrer 61.000,00 € 1 1   
G6006848O Ajuntament Picassent 75.000,00 € 1 1,5   
C9838187C Ajuntament Pilar de la Horadada 61.000,00 € 1 1   
B2728340C Ajuntament Pinós, el 47.000,00 € 1 0,5   
E7864638R Ajuntament Pobla de Farnals, la 33.000,00 € 1   
K0382769J Ajuntament Pobla de Vallbona, la 75.000,00 € 1 1,5   
F3839092K Ajuntament Polop 16.500,00 € 0,5   
A5103043K Ajuntament Puig de Santa Maria, el 61.000,00 € 1 1   
U2105180M Ajuntament Quart de Poblet  
 75.000,00 € 1 1,5   
B6144866V Ajuntament Rafal 16.500,00 € 0,5   
X8942785E Ajuntament Rafelbunyol 61.000,00 € 1 1   
J4903399V Ajuntament Requena 75.000,00 € 1 1,5   
P8129346M Ajuntament Riba-roja de Túria 75.000,00 € 1 1,5   
P3413502V Ajuntament Rocafort 16.500,00 € 0,5   
T1247121V Ajuntament Rojales 33.000,00 € 1   
K3816175R Ajuntament Sagunt 103.000,00 € 1 2,5   
H5943148D Ajuntament San Antonio de Benageve 61.000,00 € 1 1   
E0245602B Ajuntament San Fulgencio  
 47.000,00 € 1 0,5   
Y3929561L Ajuntament San Miguel de Salinas 61.000,00 € 1 1   
N6613169M Ajuntament Sant Vicent del Raspeig 33.000,00 € 1   
F0537661C Ajuntament Sant Joan d'Alacant 47.000,00 € 1 0,5   
A5544774U Ajuntament Sedaví 61.000,00 € 1 1   
M1529833O Ajuntament Segorbe 61.000,00 € 1 1   
U5620877C Ajuntament Silla 61.000,00 € 1 1   
K0464113K Ajuntament Sollana 16.500,00 € 0,5   
U9797773Y Ajuntament Sueca 47.000,00 € 1 0,5   
G5136072W Ajuntament Tavernes de la Valldigna 47.000,00 € 1 0,5   
W4070703R Ajuntament Teulada 61.000,00 € 1 1   
J5471116P Ajuntament Torreblanca 61.000,00 € 1 1   
K8158186A Ajuntament Torrent 33.000,00 € 1   
U8955123Z Ajuntament Torrevieja 33.000,00 € 1   
V9453219S Ajuntament Turís 61.000,00 € 1 1   
B8743755Q Ajuntament Utiel 61.000,00 € 1 1   
V5655417T Ajuntament València 122.000,00 € \* Punt resolutiu 6.2   
D7753194N Ajuntament Vall d'Uixó, la  
 33.000,00 € 1   
V4515232C Ajuntament Verger, el 16.500,00 € 0,5   
X2192477Q Ajuntament Vilallonga 16.500,00 € 0,5   
L9222650T Ajuntament Vilamarxant 33.000,00 € 1   
K3516873M Ajuntament Vila Joiosa, la 75.000,00 € 1 1,5   
I0845106L Ajuntament Vinaròs 75.000,00 € 1 1,5   
H2306072L Ajuntament Xàtiva 75.000,00 € 1 1,5   
C9850654G Ajuntament Xeraco 61.000,00 € 1 1   
N3262969O Ajuntament Xirivella 75.000,00 € 1 1,5   
N6011008Z Mancomunitat l'Alcalatén - Alt Millars 36.000,00 € 1   
V9134518J Mancomunitat de l'Alcoià i el Comtat 36.000,00 € 1   
A7388092N Mancomunitat Alt Maestrat  
 100.500,00 € 1 1,5 0,5  
M6016425D Mancomunitat Intermunicipal de l'Alt Palància 134.000,00 € 1 2 1  
T2267723P Mancomunitat Alt Túria 69.500,00 € 1 0,5 0,5  
J8063200E Mancomunitat Baix Maestrat 103.000,00 € 1 1 1  
L2234485R Mancomunitat de Municipis Baix Segura 134.000,00 € 1 2 1  
H0520777E Mancomunitat de la Baronia  
 67.000,00 € 1 1   
P4708886P Mancomunitat Intermunicipal Barri del Crist 67.000,00 € 1 1   
F4534781L Mancomunitat de Camp de Túria 67.000,00 € 1 1   
O5598988B Mancomunitat de la Canal de Navarrés 116.000,00 € 1 2 0,5  
Y0902219D Mancomunitat del Carraixet  
 98.000,00 € 1 2   
J73681362 Mancomunitat Castelló Nord 67.000,00 € 1 1   
W7392404L Mancomunitat Circuit Cultural Comarcal de la Marina Alta 165.000,00 € 1 3 1  
T9671083B Mancomunitat la Costera - Canal 165.000,00 € 1 3 1  
H7625462I Mancomunitat Comarcal els Ports 134.000,00 € 1 2 1  
M41212138 Mancomunitat Serveis de Benestar Social de l'Ènova… 67.000,00 € 1 1   
C62075582  Mancomunitat Espadà-Millars 36.000,00 € 1   
Y7674618T Mancomunitat l'Horta Nord  
 103.000,00 € 1 1 1  
M1172695Q Mancomunitat Intermunicipal de l'Horta Sud 67.000,00 € 1 1   
E8636933M Mancomunitat Hoya de Buñol- Chiva 103.000,00 € 1 1 1  
E5306278U Mancomunitat de l'Interior Terra del Vi 134.000,00 € 1 2 1  
T4206985W Mancomunitat Marina Baixa 36.000,00 € 1   
L7558646L Mancomunitat de Penyagolosa - Pobles del Nord 67.000,00 € 1 1   
X8430302P Mancomunitat Plana Alta  
 51.500,00 € 1 0,5   
M9758574U Mancomunitat de la Plana de l'Arc 18.000,00 € 0,5   
L8041989T Mancomunitat Plana Espadà 18.000,00 € 0,5   
G8559606O Mancomunitat de la Ribera Alta 165.000,00 € 1 3 1  
H9154430U Mancomunitat de la Ribera Baixa 147.000,00 € 1 3 0,5  
G8342627Z Mancomunitat de Municipis Rincón de Ademuz  
 85.000,00 € 1 1 0,5  
X2401012D Mancomunitat de Municipis de la Safor 165.000,00 € 1 3 1  
K9057735W Mancomunitat La Serranía  
 134.000,00 € 1 2 1  
D7711998W Mancomunitat de Municipis de la Vall d'Albaida  
 98.000,00 € 1 2   
L0244968B Mancomunitat de la Valldigna 67.000,00 € 1 1   
P2038503S Mancomunitat de les Valls  
 67.000,00 € 1 1   
Y0563455Z Mancomunitat La Vega 98.000,00 € 1 2   
U3221086Q Mancomunitat Intermunicipal Vall del Vinalopó 36.000,00 € 0,5 0,5  
K6050816W Mancomunitat de l'Alacantí  
 36.000,00 € 0,5 0,5  
W3402422Q Mancomunitat Riu Millars  
 18.000,00 € 0,5